**מסע בעקבות מנהיגים**

**מטרות**

 היכרות עם חזונם הציוני של מנהיגים ציוניים שונים, ומידת הגשמתם.

 בחינת חשיבותו של החזון במנהיגות.

 \*הערה: מומלץ לעסוק בסגנונות הנהגה לפני שיעור זה.

**משך השיעור**

שני שיעורים מלאים (90 דקות)

 **שלב א' - אישי**

כל משתתף קורא את דף ההנחיות ופועל ב התאם.

דף הנחיות

1. אתר ברשת מידע אודות מנהיג ציוני כלשהו לפי בחירתך. קרא על חזונו הציוני ועל פועלו (למשל: הרצל, הרב קוק, ז'בוטינסקי, בן-גוריון, בגין, הנרייטה סולד, טרומפלדור, רוטשילד, מונטיפיורי, חיים ויצמן, גולדה מאיר, לובה אליאב, הרב עוזיאל(.
2. ענו על השאלות ורשמו את התשובות במצגת הפתוחה של השיעור.

 מה היה החזון הציוני של מנהיג זה?

כיצד פעל לשם הגשמת החזון?

באיזו מידה הצליח להגשים את חזונו?

האם יש אנשים הממשיכים את דרכו? באיזה אופן

1. קראו נתונים שכתבו חבריכם והגיבו לשתיים מהן . בתגובתכם התייחסו לנקודות אלו
2. משהו שהתחדש לכם במידע שקראתם
3. באיזו מידה החזון הזה מתאים גם למנהיגים בימינו? פרטו ונמקו.
4. קראו את ההתייחסויות של חבריכם לדברים שכתבתם במצגת והגיבו. התייחסו בעיקר לדברים הנוגעים למידת הרלוונטיות של החזון הציוני של הדמות לימינו. השתמשו במונחים כמו: "אני מסכים לדבריך", "אני חולק על דבריך", "אני מבין את טענתך אך...". הוסיפו הוכחות ודוגמות.

הערה: חשוב לקרוא את ההודעות במצגת, להעיר על סטייה משפה נקייה ואף למחוק הודעות שאינן ראויות. כמו כן, כדאי להגיב במצגת כאשר יש בעיה של אי-מתן לגיטימציה לעמדות שונות

**שלב ב' – מליאה**

 במליאה המנחה בוחר משפטי מפתח מדברי התלמידים כדי להשתמש בהם בדיון. בסבב, כל אחד מן המשתתפים מציין דבר מה בנושא הציונות שהוא קיבל מהפעילות בפורום, בפרשנות שלו.

 שאלות לדיון

1. מה תפקיד החזון למנהיג ולקהילה?
2. מהם התנאים החשובים על מנת שהמנהיג יצליח להתקדם לקראת מימוש חזונו?
3. מה אפשר לאמץ לתקופתנו מחזונה של המנהיגות הציונית?
4. במי תלוי מימוש החזון הציוני? האם הוא תלוי בדמות מסוימת או בחברה? נמקו
5. מה אתם לוקחים מן הפעילות הזו לחייכם בהמשך? נמקו

**שלב ג' – יצירת קולאז'**

התלמידים יכינו קולאז' עם שמות המנהיגים, החזון הציוני שלהם, דרכי הגשמת החזון והמשכיות החזון היום.

**רפלקציה**

זוהי השנה החמישית בה אני בצוות מנהיגות בבית הספר, ובפעם הראשונה תחת הכותרת "קהילה לומדת".

מיומי הראשון בצוות, ידעתי שהבניה המשותפת של מקצוע המנהיגות בבית הספר, הינה תהליך מדהים שקורם עור וגידים בשיתוף רעיונות וסיעור מוחות של מגוון רחב של מחנכים ואנשי חינוך. צוות המנהיגות תמיד היה צוות משתף, כל אחד ממחנכי המנהיגות שבנה שיעור ידע לשתף ולספר על התוצרים ועל התהליך הכיתתי אותו הוא עובר, דבר שעזר מאד בתהליכים קבוצתיים רבים.

השנה, החלו צוותי המקצועות לעבוד בצורה הזו, דבר שיצר עבודה צוותית טובה יותר גם במקצועות הנוספים.

אני שמח על ההזדמנות להיות חלק מההשתלמות וחלק מצוותים משתפים וקהילות לומדות ובכך להעשיר את הידע האישי שלי ושל חברי לצוותים, ללמוד ולהשתפר משיעור לשיעור.

אני רוצה לציין את שיתוף הפעולה עם תנועת תרבות, שיתוף פעולה מלא בתוכן וכלים חדשים שעזרו לי מאד.

תודה על השתלמות מעולה!

מגיש:

אמיר נוי